Noteikumu (grozījumu) projekts 25-TA-876
Izdrukāts 29.07.2026. 23.56 - 1.0.VK Redakcija
Noteikumu (grozījumu) projekts 25-TA-876
Izdrukāts 29.07.2026. 23.56 - 1.0.VK Redakcija
Ministru kabineta noteikumi Nr. 484
Rīgā 2025. gada 12. augustā (prot. Nr. 31 16. §)
Grozījumi Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem"
Izdoti saskaņā ar Muitas likuma
14. panta otrās daļas 3. un 4. punktu un 14.5 pantu
· 1. Izdarīt Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem" (Latvijas Vēstnesis, 2017, 161. nr.; 2021, 165. nr.; 2023, 154. nr.) šādus grozījumus:
· 1.1. izteikt III nodaļas nosaukumu šādā redakcijā:
· "III. Transportlīdzekļa apturēšana Latvijas Republikas muitas teritorijā muitas kontroles veikšanai un transportlīdzekļa nogādāšana muitas iestādē muitas kontroles veikšanai";
· 1.2. izteikt 30. punktu šādā redakcijā:
· "30. Ja transportlīdzekļa vadītājs nepakļaujas muitas amatpersonas prasībai apturēt transportlīdzekli, muitas amatpersona, izmantojot Valsts ieņēmumu dienesta vai Nodokļu un muitas policijas operatīvo transportlīdzekli ar iedegtu mirgojošu zilu bākuguni un ieslēgtu skaņas signālu, uzsāk sekošanu attiecīgajam transportlīdzeklim, ar skaļruņa palīdzību dodot atkārtotu norādījumu apturēt transportlīdzekli. Ja nepieciešams, lai apturētu šādu transportlīdzekli, muitas amatpersona var piesaistīt Valsts policiju.";
· 1.3. izteikt 34. punktu šādā redakcijā:
· "34. Transportlīdzekli līdz muitas amatpersonas norādītajai vietai pavada muitas amatpersona ar Valsts ieņēmumu dienesta vai Nodokļu un muitas policijas operatīvo transportlīdzekli."
· 2. Noteikumi stājas spēkā 2026. gada 1. janvārī.

